CELEX: 32018R1285
Language: et
Date: 2018-09-24 00:00:00
Title: Nõukogu rakendusmäärus (EL) 2018/1285, 24. september 2018, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 5

25.9.2018   
               
               
                  ET
               
               
                  Euroopa Liidu Teataja
               
               
                  L 240/4
               
            
         NÕUKOGU RAKENDUSMÄÄRUS (EL) 2018/1285,
         24. september 2018,
         millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 5
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 5,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. jaanuaril 2016 vastu määruse (EL) 2016/44.
                  
               
                     (2)
                  
                  
                     Ühinenud Rahvaste Organisatsiooni Julgeolekunõukogu („ÜRO Julgeolekunõukogu“) resolutsiooni 1970 (2011) alusel loodud ÜRO Julgeolekunõukogu komitee muutis 17. septembril 2018 viie isiku kannet selliste isikute ja üksuste loetelus, kelle suhtes kohaldatakse piiravaid meetmeid.
                  
               
                     (3)
                  
                  
                     Määruse (EL) 2016/44 II lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/44 II lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. september 2018
            
               
                  Nõukogu nimel
               
               
                  eesistuja
               
               J. BOGNER-STRAUSS
            
         
         
            (1)  ELT L 12, 19.1.2016, lk 1.
      
      
         
            LISA
            
                        1)
                     
                     
                        Määruse (EL) 2016/44 II lisa kanne nr 21 asendatakse järgmisega:
                        
                                    „21.
                                 
                                 
                                    Nimi: 1: ERMIAS 2: ALEM 3: andmed puuduvad 4: andmed puuduvad
                                    
                                       Auaste: andmed puuduvad Ametikoht: riikidevahelise inimkaubitsejate võrgustiku juht Sünniaeg: Umbes 1980 Sünnikoht: Eritrea Kontrollitud varjunimi: Ermias Ghermay, Guro Kontrollimata varjunimi: a) Ermies Ghermay b) Ermias Ghirmay Kodakondsus: Eritrea Passi nr: andmed puuduvad Riiklik isikukood: andmed puuduvad Aadress: (Teadaolev aadress: Tripoli, Tarig sure nr. 51, tõenäoliselt elab alates 2015. aastast Sabrathas.) Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015).
                                    Lisateave
                                    Ermias Alem on ulatuslikult dokumenteeritud mitmetes usaldusväärsetes allikates, sealhulgas kriminaaluurimiste käigus, kus teda kirjeldatakse ühe olulisima Sahara-taguse tegutsejana, kes on seotud rändajate ebaseadusliku üle piiri toimetamisega Liibüas. Ermias Alem juhib riikidevahelist võrgustikku, mis tegeleb kümnete tuhandete rändajate ebaseadusliku üle piiri toimetamise ja inimkaubandusega, eeskätt Aafrika Sarve piirkonnast Liibüa rannikule ja edasi sihtriikidesse Euroopas ja Ameerika Ühendriikidesse. Tema käsutuses on relvastatud mehed, samuti laohooned ja kinnipidamislaagrid, kus väidetavalt pannakse rändajate suhtes toime inimõiguste raskeid rikkumisi. Ta teeb tihedat koostööd Liibüa ebaseadusliku üle piiri toimetamisega tegelevate võrgustikega nagu Mustafa ja teda peetakse nende võrgustike nn idapoolseks tarneahelaks. Tema võrgustik ulatub Sudaanist kuni Liibüa rannikuni ja Euroopasse (Itaaliasse, Prantsusmaale, Saksamaale, Madalmaadesse, Rootsi, Ühendkuningriiki) ja Ameerika Ühendriikidesse. Alemi kontrolli all on Liibüa looderannikul asuvad ja erakätes olevad kinnipidamislaagrid, kus rändajaid peetakse kinni ja kus pannakse nende suhtes toime raskeid rikkumisi. Nendest laagritest transporditakse rändajaid Sabrathasse või Zawiyasse. Viimastel aastatel on Alem korraldanud lugematul hulgal ohtlikke reise üle mere, seades rändajad (nende seas paljud alaealised) surmaohtu. Palermo kohus (Itaalias) andis 2015. aastal välja määruse Ermias Alemi vahistamiseks seoses tuhandete rändajate ebaseadusliku üle piiri toimetamisega ebainimlikes tingimustes, sealhulgas seoses 13. oktoobril 2013. aastal Lampedusa lähedal aset leidnud laevahukuga, mille tagajärjel hukkus 266 inimest.“
                                 
                              
                  
                        2)
                     
                     
                        Määruse (EL) 2016/44 II lisa kanne nr 22 asendatakse järgmisega:
                        
                                    „22.
                                 
                                 
                                    Nimi: 1: FITIWI 2: ABDELRAZAK 3: andmed puuduvad 4: andmed puuduvad
                                    
                                       Auaste: andmed puuduvad Ametikoht: riikidevahelise inimkaubitsejate võrgustiku juht Sünniaeg: umbes (30-35 aastane) Sünnikoht: Massawa, Eritrea Kontrollitud varjunimi: Abdurezak, Abdelrazaq, Abdulrazak, Abdrazzak Kontrollimata varjunimi: Fitwi Esmail Abdelrazak Kodakondsus: Eritrea Passi nr: andmed puuduvad Riiklik isikukood: andmed puuduvad Aadress: andmed puuduvad Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015).
                                    Lisateave
                                    Fitiwi Abdelrazak juhib riikidevahelist võrgustikku, mis tegeleb kümnete tuhandete rändajate ebaseadusliku üle piiri toimetamise ja inimkaubandusega, eeskätt Aafrika Sarve piirkonnast Liibüa rannikule ja edasi sihtriikidesse Euroopas ja Ameerika Ühendriikidesse. Fitiwi Abdelrazaki on avatud allikates ja mitmete kriminaaluurimiste käigus mainitud kui liidrite tasandi tegutsejat, kes vastutab suurel hulgal rändajate ärakasutamise ja väärkohtlemise eest Liibüas. Abdelrazakil on ulatuslikud kontaktid Liibüa ebaseadusliku üle piiri toimetamisega tegelevate võrgustikega ning ta on rändajate ebaseadusliku üle piiri toimetamisega saanud tohutult jõukaks. Tema käsutuses on relvastatud mehed, samuti laohooned ja kinnipidamislaagrid, kus pannakse toime inimõiguste raskeid rikkumisi. Tema võrgustik koosneb väiksematest üksustest, mis ulatuvad Sudaanist, Liibüast ja Itaaliast kuni rändajate sihtriikideni. Tema laagritest ostavad rändajaid ka muud osapooled, näiteks kohalikud kinnipidamisasutused. Nendest laagritest transporditakse rändajaid Liibüa rannikule. Abdelrazak on korraldanud lugematul hulgal ohtlikke merereise, seades rändajad (nende hulgas alaealised) surmaohtu. Abdelrazak on seotud vähemalt kahe saatuslike tagajärgedega laevahukuga ajavahemikul 2014. aasta aprillist kuni 2014. aasta juulini.“
                                 
                              
                  
                        3)
                     
                     
                        Määruse (EL) 2016/44 II lisa kanne nr 23 asendatakse järgmisega:
                        
                                    „23.
                                 
                                 
                                    Nimi: 1: AHMAD 2: OUMAR 3: IMHAMAD 4: AL-FITOURI
                                    
                                       Auaste: andmed puuduvad Ametikoht: Anas al-Dabbashi relvastatud rühmituse juht, riikidevahelise inimkaubitsejate võrgustiku juht Sünniaeg: 7. mai 1988, Sünnikoht: (võimalik: Sabratha, Talili naabrus) Kontrollitud varjunimi: andmed puuduvad Kontrollimata varjunimi: a) Al-Dabachi b) Al Ammu c) The Uncle (ingl. k „onu“) d) Al-Ahwal e) Al Dabbashi Kodakondsus: Liibüa Passi nr: na Riiklik isikukood: na Aadress: a) Garabulli, Liibüa b) Zawiya, Liibüa Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015). Link Interpoli ja ÜRO Julgeolekunõukogu teabelehele: https://www.interpol.int/en/notice/search/un/
                                    Lisateave
                                    Ahmad Imhamad on Anas al-Dabbashi relvastatud rühmituse juht, mis varem tegutses Sabratha ja Melita vahelisel rannikualal. Imhamad on märkimisväärne liider rändajatega ebaseadusliku kaubitsemisega seotud ebaseaduslikes tegevustes. Al-Dabbashi klann ja relvastatud rühmitus suhtlevad ka terroristlike ja äärmuslike vägivaldsete rühmitustega. Pärast 2017. aasta oktoobris rannikupiirkonnas aset leidnud vägivaldseid kokkupõrkeid teiste relvastatud rühmitustega ja rivaalitsevate ebaseadusliku üle piiri toimetamisega tegelevate organisatsioonidega, mille tulemusel sai surma 30 inimest, nende seas tsiviilisikuid, on Imhamad praegu aktiivne Az-Zāwiyah ümbruses. Vastusena oma minemakihutamisele tõotas Ahmad Imhamad 4. detsembril 2017 avalikult, et pöördub relvade ja jõu toel Sabrathasse tagasi. Eksisteerivad ulatuslikud tõendid, et Imhamadi relvastatud rühmitus on otseselt seotud inimkaubanduse ja rändajate ebaseadusliku üle piiri toimetamisega ning et relvastatud rühmitus kontrollib rändajate riigist lahkumise kohti, laagreid, turvamajasid ja paate. Kinnitust on leidnud oletused, et Imhamad on seadnud rändajaid (nende seas alaealisi) ebainimlikesse tingimustesse ning mõnikord on sellel olnud saatuslikud tagajärjed nii maal kui ka merel. Pärast vägivaldseid kokkupõrkeid Imhamadi relvastatud rühmituse ja teiste relvastatud rühmituste vahel Sabrathas leiti tuhandeid rändajaid (paljud raskes seisundis), kellest enamikku peeti kinni märter Anas al-Dabbashi brigaadi ja al-Ghul relvastatud rühmituse kinnipidamiskeskustes. Al-Dabbashi klannil ning sellega seotud Anas al-Dabbashi relvastatud rühmitusel on pikaaegsed sidemed Iraagi ja Levandi Islamiriigiga (ISIL) ja selle seotud üksustega.
                                    Nende relvastatud rühmituste ridades on olnud mitu ISILi juhti, nende seas Abdallah al-Dabbashi, kes on ISILi nn kaliif Sabrathas. Imhamad oli väidetavalt samuti seotud Sami Khalifa al-Gharabli mõrva korraldamisega, kelle Sabratha linnavolikogu oli 2017. aasta juulis määranud võitlema rändajate ebaseadusliku üle piiri toimetamiste vastu. Imhamadi tegevus aitab paljuski kaasa vägivalla ja ebakindluse süvendamisele Liibüa lääneosas ning ohustab rahu ja stabiilsust Liibüas ja selle naaberriikides.“
                                 
                              
                  
                        4)
                     
                     
                        Määruse (EL) 2016/44 II lisa kanne nr 24 asendatakse järgmisega:
                        
                                    „24.
                                 
                                 
                                    Nimi: 1: MUS'AB 2: MUSTAFA 3: ABU AL QUASSIM 4: OMAR
                                    
                                       Auaste: andmed puuduvad Ametikoht: riikidevahelise inimkaubitsejate võrgustiku juht Sünniaeg: 19. jaanuar 1983Sünnikoht: Sabratha, Liibüa Kontrollitud varjunimi: Mus'ab Abu Qarin Kontrollimata varjunimi: a) ABU-AL QASSIM OMAR Musab Boukrin b) The Doctor c) Al-Grein. Kodakondsus: Liibüa Passi nr: a) 782633, välja antud 31. mail 2005b) 540794, välja antud 12. jaanuaril 2008Riiklik isikukood: andmed puuduvad Aadress: andmed puuduvad Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015). Link Interpoli ja ÜRO Julgeolekunõukogu teabelehele: https://www.interpol.int/en/notice/search/un/
                                    Lisateave
                                    Mus'ab Mustafad peetakse keskseks tegelaseks inimkaubanduses ja migrantide smugeldamises Sabratha piirkonnas, kuid tema tegevuskohaks on ka Zawiya ja Garibulli. Tema rahvusvaheline võrgustik hõlmab Liibüat, Euroopa sihtkohti, Sahara-taguse Aafrika riike migrantide hankimiseks ning Araabia riike seoses finantssektoriga. Usaldusväärsed allikad on dokumenteerinud tema koostöö inimkaubanduse ja smugeldamise vallas Ermias Alemiga, kes kannab Mustafa nimel hoolt nn idapoolse tarneahela eest. On tõendeid, et Mustafa on loonud suhteid teiste inimkaubanduse äris tegutsevate isikutega, nimelt Mohammed al-Hadiga (tema nõbu ja al-Nasri brigaadi juht, kelle kohta on samuti tehtud ettepanek loetellu kandmiseks) Zawijas. Endine Mustafa kaasosaline, kes nüüd teeb koostööd Liibüa ametivõimudega ning väidab, et Mustafa korraldas ainuüksi 2015. aastal reise üle mere 45 000 inimesele, pannes migrante (kaasa arvatud alaealisi) surmaohtu. Mustafa korraldas 18. aprillil 2015 retke, mille tulemusena sai Sitsiilia läheda toimunud laevahukus surma 800 inimest. Tõendite, mille hulka kuuluvad ÜRO ekspertide rühma tõendid, kohaselt vastutab ta migrantide brutaalsetes tingimustes, muu hulgas Tripoli lähedal asuvas al-Wadi piirkonnas ja Sabratha lähedal asuvas mereäärses kuurortides, kinnihoidmise eest. Mustafa on teadaolevalt olnud tihedates suhetes al-Dabbashi klanniga Sabrathas, kuni „katusemaksu“ tõttu puhkes konflikt. Allikate teatel maksis Mustafa Sabratha piirkonnas asuvate vägivaldsete ekstremistide tuttavatele, et saada heakskiit migrantide smugeldamisele vägivaldsete ekstremistide ringkondade nimel, mis saavad rahalist kasu ebaseaduslike rändajate ärakasutamisest. Mustafa on seotud smugeldajate võrgustikuga, kuhu kuuluvad Tripoli, Sebha ja Kufra Salafi relvastatud rühmitused.“
                                 
                              
                  
                        5)
                     
                     
                        Määruse (EL) 2016/44 II lisa kanne nr 25 asendatakse järgmisega:
                        
                                    „25.
                                 
                                 
                                    Nimi: 1: MOHAMMED 2: AL-HADI 3: AL-ARABI 4: KASHLAF
                                    
                                       Auaste: andmed puuduvad Ametikoht: Shuhada al-Nasri brigaadi komandör, Zawiya rafineerimistehase valvemeeskonna juht Sünniaeg:15. november 1988, Sünnikoht: Zawiya, Liibüa Kontrollitud varjunimi: andmed puuduvad Kontrollimata varjunimi: a) Kashlaf b) Koshlaf c) Keslaf d) al-Qasab. Kodakondsus: Liibüa Passi nr: HR8CHGP8; Väljaandmise kuupäev: 27. aprill 2015; Väljaandmise koht: Zawiyah Riiklik isikukood: a) 119880210419 b) Isikukoodi kaardi nr: 728498; Väljaandmise kuupäev: 24. veebruar 2007 Aadress: Zawiya, Liibüa Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015).
                                    Lisateave
                                    Mohammed al-Hadi on Lääne Liibüas, Zawiyas asuva Shuhada al Nasri brigaadi juht. Tema omakaitseüksus kontrollib Zawiya rafineerimistehast, mis on migrantide smugeldamise keskus. Al-Hadi kontrollib samuti kinnipidamiskeskuseid, kaasa arvatud Nasri kinnipidamiskeskus, mis on formaalselt DCIMi kontrolli all. Paljude allikate kohaselt on al-Hadi võrgustik Liibüas üks kõige mõjukamatest organisatsioonidest migrantide smugeldamise ja migrantide ärakasutamise valdkonnas. Al-Hadil on palju sidemeid kohaliku Zawiya al-Rahman al-Miladi rannikuvalve kohaliku üksuse juhiga, kelle üksused kontrollivad migrante kandvaid aluseid, mis sageli kuuluvad rivaalitsevatele migrantide smugeldamise võrgustikele. Seejärel viiakse migrandid Al Nasri relvarühmituse kontrollitavatesse kinnipidamiskohtadesse, kus neid väidetavalt hoitakse eluohtlikes tingimustes. Liibüa ekspertide rühm kogus tõendeid migrantide kohta, keda korduvalt peksti, ning muu hulgas selle kohta, et eriti Sahara-taguste riikide ja Maroko naisi müüdi kohalikul turul nn seksiorjadena. Peale selle leidis ekspertide rühm, et al-Hadi teeb koostööd teiste relvastatud rühmitustega ning et see on seotud mitme 2016. ja 2017. aastal toimunud vägivaldse kokkupõrkega.“
                                 
                              
                  
                        6)
                     
                     
                        Määruse (EL) 2016/44 II lisa kanne nr 26 asendatakse järgmisega:
                        
                                    „26.
                                 
                                 
                                    Nimi: 1: ABD 2: AL-RAHMAN 3: AL-MILAD 4: andmed puuduvad
                                    
                                       Auaste: andmed puuduvad Ametikoht: Zawiya rannikuvalve komandör Sünniaeg: umbes (29aastane) Sünnikoht: Tripoli, Liibüa Kontrollitud varjunimi: andmed puuduvad Kontrollimata varjunimi: a) Rahman Salim Milad b) al-Bija Kodakondsus: Liibüa Passi nr: andmed puuduvad Riiklik isikukood: andmed puuduvad Aadress: Zawiya, Liibüa Loetellu kandmise kuupäev:7. juuni 2018Muu teave: Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
                                    Loetellu kantud resolutsiooni 1970 punkti 22 alapunkti a alusel (2011); resolutsiooni 2174 punkti 4 alapunkti a alusel (2014); resolutsiooni 2213 punkti 11 alapunkti a alusel (2015).
                                    Lisateave
                                    Abd Al Rahman al-Milad juhib Zawiya piirkondlikku rannakaitseüksust, mis on pidevalt seotud migrantide vastu suunatud vägivalla ja teiste inimsmugeldajatega. ÜRO ekspertide rühm väidab, et Milad ja teised rannikuvalve liikmed on otseselt seotud migrantide aluste põhjalaskmisega tulirelvade abil. Al-Milad teeb koostööd teiste migrantide smugeldajatega nagu Mohammed al-Hadi (kelle kohta on samuti tehtud ettepanek loetellu kandmiseks), kes allikate kohaselt pakub talle kaitset migrantidega kauplemise ja nende smugeldamise alaste ebaseaduslike tegevuste läbiviimiseks. Mitu kriminaaluurimises osalenud tunnistajat on väitnud, et neid on merest üles korjanud relvastatud mehed ja viinud rannavalvelaevale Tallil (mida kasutab al-Milad) ning nad on viidud al-Nasri kinnipidamiskeskusesse, kus neid on väidetavalt hoitud karmides tingimustes ja pekstud.“